section_heading: Radnja
paragraph_text: Tisuću godina kasnije, ribar Spyros (Pete Postlethwaite) pronašao je mrtvački sanduk i u njemu živu bebu i njegovu mrtvu majku. Dijete je prihvatio kao svoje te je ono vremenom odraslo u mladića po imenu Perzej (Sam Worthington). Godinama kasnije, Perzej i njegova obitelj loveći ribu svjedočili su uništenju Zeusova kipa od strane argoških vojnika. Taj je čin simbolizirao početak rata ljudi i bogova. U osvetničkom činu, Had masakrira vojnike, pri čemu gine i Perzejeva obitelj. Polumrtvog Perzeja pronašli su argoški vojnici, koji ga vode pred kralja Kefeja (Vincent Regan) i kraljicu Kasiopeju (Polly Walker). Kralj i kraljica se pred Perzejem uspoređuju s bogovima, što ne odobrava njihova kći Andromeda (Alexa Davalos). Had uz Zeusovo dopuštenje kreće kazniti ljudsku neposlušnost te se pojavljuje na dvoru gdje ubija vojnike i pretvara Kasiopeju u staricu te ona umire. Prijeti da će uništiti Arg za 10 dana ako Andromeda ne bude žrtvovana Krakenu.